משין גאן קלי (ראפר)

קולסון בייקר (באנגלית: Colson Baker; נולד ב-22 באפריל 1990), המוכר בשם הבמה משין גאן קלי (Machine Gun Kelly ובראשי תיבות MGK), הוא ראפר ושחקן קולנוע מקליבלנד שבאוהיו. מקור שם הבמה הוא כינויו של הגנגסטר ג'ורג' סלינו בארנס שחי בארצות הברית בתקופת השפל הגדול.

 ביוגרפיה 
קולסון בייקר נולד ביוסטון שבטקסס, להורים מיסיונרים. הוא התחיל את הקריירה המוזיקלית שלו בהיותו נער. אלבום הבכורה שלו יצא בשנת 2012 וזכה לתגובות חיוביות מצד המבקרים. האלבום כלל בין היתר את הסינגלים Wild Boy, Invincible, Stereo. בשנת 2018 היה מאשין גאן קלי מסוכסך עם הראפר האמריקאי אמינם, ולאחר שאמינם הוציא באלבום Kamikaze דיס בשם "Not alike", מאשין גאן קלי הוציא נגדו את הדיס "Rap Devil" . בתגובה, אמינם הוציא את השיר “Killshot” .

כשחקן, השתתף בייקר בסרט "Beyond the Lights" (2014) ובסרטים "משחקי חובה" בתפקיד טיי, "Punk's Dead" בתפקיד קראש, ו-"האדמה" , שלושתם משנת 2016. בנוסף לכך, השתתף בסרט "מגפה", ושיחק בסדרת הטלוויזיה "רואדיז" של רשת Showtime, בתור ווסלי מנסון.

בשנת 2017, השתתף בשיר "No More Sad Songs" של ליטל מיקס. בשנת 2018, השתתף בסרט "קופסת הציפורים".

בשנת 2019 השתתף בסרט "הלכלוך: סיפורה של מוטלי קרו", המגולל את סיפורה של להקת הגלאם האמריקאית מוטלי קרו, וגילם את דמותו של מתופף הלהקה, טומי לי.

בשנת 2020 שיחק בסרט גיבורי העל "פרויקט פאוור" של נטפליקס לצדם של ג'יימי פוקס וג'וזף גורדון-לוויט.

בשנת 2020 ביצע משין גאן קלי מהלך של החלפת ז'אנר מוזיקלי. הוא זנח, לזמן מסוים, את קריירת הראפ, והוציא אלבום עטור שבחים בסגנון פופ-פאנק, בליוויו של מתופף בלינק-182, טראוויס בארקר. האלבום, Tickets to my Downfall, כולל את הלהיטים Bloody Valentine, Concert for aliens ו-My ex's best friend. בקליפ של השיר Bloody valentine מופיעה לצד משין גאן קלי ארוסתו, השחקנית מייגן פוקס. האלבום כולל שיתופי פעולה עם בלאקבר, הלסי ועוד ונסוב סביב נושאים כמו אהבה, פרידה, בדידות, התמכרות לסמים ואלכוהול ובליינות. בדומה לאלבומים המוקדמים של בלינק-182, משין גאן קלי שוזר שיחות או בדיחות בין השירים. האלבום גם עובד לסרט-מחזמר בשם Downfalls high.

ההצלחה המסחרית של Tickets to my Downfall תורגמה לאלבום אולפן נוסף בשם Mainstream Sellout שהופק ושווק במרץ, 2022. באלבום זה, ממשיך משין גאן קלי לשלב בין פופ פאנק לבין ראפ קל ומשתף פעולה עם ווילו סמית', ברינג מי דה הוריזון, בלאקבר ועוד. באלבום הוא מתייחס, בציניות ולעיתים בתוקפנות, כלפי הביקורות שמוטחות כלפיו על המעבר בין ז'אנרים מוזיקליים, היותו מתחזה לפאנק (Poser punk) ודימויו כ-Bad boy (לאחר שהתייחס בזלזול ללהקת הנו-מטאל סליפנוט על הבמה וברשתות חברתיות).

בשנת 2021 שיחק בסרט "Midnight in the Switchgrass" לצד ברוס ויליס, לאחר שהסרט היה אמור לצאת לאקרנים שנה לפני כן ונדחה עקב מגפת הקורונה. בהמשך השנה, שיחק בסרט המערבון "The Last Son"; בתפקיד ראשי לצד סם וורת'ינגטון.

הוא הופיע ברשימת טיים 100 נקסט לשנת 2022 של מגזין טיים.

בשנת 2022 כיכב בתפקיד הראשי בסרט הדרמה של טים סאטון; "Taurus" לו היה שותף גם לכתיבת התסריט. בהמשך, כיכב במותחן הפשע "One Way" בתור פרדריק "פרדי" סאליבן. באותה שנה חבר לראפר מוד סאן כאשר השניים עבדו על הסרט "Good Mourning" אותו ביימו, כתבו, הפיקו וכיכבו בתפקיד הראשי. הסרט קיבל ביקורות שליליות לרוב וקיבלו השניים פרס פטל הזהב לבמאי הגרוע ביותר.

בשנת 2024 גילם גרסה פרודית של עצמו בסרט הקומדיה "הפרס הגדול!" (אנ') של פריים וידאו.

 חיים אישיים 
לבייקר יש ילדה שנולדה בשנת 2009, אך הוא חי בנפרד מאם בתו.

ב-2020 התחיל בייקר לצאת עם השחקנית מייגן פוקס. בינואר 2022 השניים התארסו. במרץ 2024 מייגן פוקס הודיעה על ביטול האירוסין . למרות הפרידה המתוקשרת, במרץ 2025 נולדה בתם המשותפת

 דיסקוגרפיה 
 אלבומי אולפן 
 2012: Lace Up
 2015: General Admission
 2017: Bloom
 2019: Hotel Diablo
 2020: Tickets to My Downfall
 2022: Mainstream Sellout
 2025: Lost Americana

 פרסים ומועמדויות 
פרסשנהקטגוריהמועמדותתוצאהמקורפרס גראמי2023אלבום הרוק הטוב ביותר"Mainstream Sellout"פרס המוזיקה האמריקאית2021אמן הרוק האהוב ביותרמשין גאן קלי2022אלבום הרוק הטוב ביותר"Mainstream Sellout"פרס פטל הזהב2023הבמאי הגרוע ביותריופי של בוקר (עם מוד סאן)השחקן הגרוע ביותריופי של בוקרשילוב המסך הגרוע ביותרמשין גאן קלי ומוד סאןהתסריט הגרוע ביותרפרסי הווידאו קליפים של MTV2020הקליפ האלטרנטיבי הטוב ביותר"Bloody Valentine"2021"My Ex's Best Friend" (בהשתתפותבלאקבר)2022"Emo Girl" (בהשתתפות וילו)2025"Lonely Road" (בהשתתפות ג'לי רול)פרסי המוזיקה של ARIA2021המן הבינלאומי הטוב ביותר"Tickets To My Downfall"פרסי המוזיקה של בילבורד2017שיתוף הפעולה המוביל: ראפ"Bad Things" (עם קמילה קביו)2020שיר הרוק המוביל"I Think I'm Okay" (עם יאנגבלאד וטראוויס בארקר)2021"My Ex's Best Friend" (בהשתתפותבלאקבר)אלבום הרוק המוביל"Tickets To My Downfall"אמן הרוק המובילמשין גאן קלי2022פרסי המוזיקה של MTV אירופה2012אמן אמריקאי בדרך לקריירה בינלאומיתמשין גאן קלי2020האמן האלטרנטיבי הטוב ביותר2021פרסי המוזיקה של רדיו דיסני2017שיתוף הפעולה הטוב ביותר"Bad Things" (עם קמילה קביו)פרסי המוזיקה של iHeartRadio2018שיר גרסת הכיסוי הטוב ביותר"Say You Won't Let Go" (עם קמילה קביו)2021אלבום הרוק האלטרנטיבי של השנה"Tickets To My Downfall"שיר הרוק האלטרנטיבי של השנה"Bloody Valentine"2022"My Ex's Best Friend" (בהשתתפותבלאקבר)אמן הרוק האלטרנטיבי של השנהמשין גאן קלי

קישורים חיצוניים





 הערות שוליים 

קטגוריה:זמרים אמריקאים
קטגוריה:ראפרים אמריקאים
קטגוריה:שחקני קולנוע וטלוויזיה אמריקאים
קטגוריה:זוכי פרס המוזיקה של MTV אירופה
קטגוריה:אמנים אמריקאים הידועים בשם במה
קטגוריה:אמני אינטרסקופ רקורדס
קטגוריה:זוכי פרס הווידאו קליפים של MTV: אישים
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1990